แนวโน้ม SET ไซด์เวย์อัพ รอดูประชุมเฟด-ไร้ปัจจัยใหม่หนุน
แนวโน้ม SET แกว่งไซด์เวย์อัพ หลังรับรู้ปัจจัยบวกไปพอสมควรแล้ว ขณะที่นักลงทุนรอประชุมเฟดสัปดาห์นี้ ยังไร้ปัจจัยใหม่หนุน พร้อมให้แนวรับ 1,675 จุด และแนวต้าน 1,690 จุด
แนวโน้ม SET แกว่งไซด์เวย์อัพ หลังรับรู้ปัจจัยบวกไปพอสมควรแล้ว ขณะที่นักลงทุนรอประชุมเฟดสัปดาห์นี้ ยังไร้ปัจจัยใหม่หนุน พร้อมให้แนวรับ 1,675 จุด และแนวต้าน 1,690 จุด
30 ม.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้แกว่งไซด์เวย์อัพ แต่ยังไปไหนได้ไม่ไกลนัก หลังตอบรับปัจจัยบวกไปค่อนข้างมากแล้ว ทั้งจีนเปิดประเทศ และการรีบาวด์หลังร่วงแรง
ขณะที่ดัชนีราคาการใช้จ่ายเพื่อการบริโภคส่วนบุคคล (PCE) ที่มีการเปิดเผยออกมาเมื่อวันศุกร์ก็ชะลอตัวเป็นไปตามคาดการณ์ ซึ่งนักลงทุนอยู่ระหว่างรอดูการประชุมธนาคารกลางสหรัฐ (เฟด) ในสัปดาห์นี้ ระหว่างวันที่ 31 ม.ค.-1 ก.พ.66 โดยให้แนวรับ 1,675 จุด และแนวต้าน 1,690 จุด
ส่วนตลาดหุ้นอื่นในภูมิภาคเอเชียวันนี้ ตลาดหุ้นจีนและไต้หวันกลับมาเปิดทำการ หลังจากปิดทำการระยะยาว เนื่องในเทศกาลตรุษจีน โดยคาดว่าจะบวกได้แรงจากยังไม่ได้ซึมซับปัจจัยบวกในช่วงก่อนหน้านี้